
JAVNI POZIV ZA PODNOŠENJE POTICAJA 
ZA DODJELU JAVNIH PRIZNANJA GRADA OSIJEKA

	Poticaji za dodjelu javnih priznanja Grada Osijeka podnose se Odboru za dodjelu javnih priznanja Grada Osijeka u pisanom obliku na adresu Grad Osijek, Odbor za dodjelu javnih priznanja Grada Osijeka, Kuhačeva 9, 31 000 Osijek.

	Poticaji se mogu podnositi za javna priznanja:

· Zlatna plaketa „Grb Grada Osijeka“,  javno priznanje koje se dodjeljuje fizičkim i pravnim  osobama  za  izuzetna  ostvarenja  u  području  gospodarstva,  znanosti, odgoja, obrazovanja, zdravstva, socijalne skrbi, kulture, fizičke  kulture, tehničke kulture, zaštite okoliša i ekologije, obrane i zaštite te drugih društvenih djelatnosti.

· Pečat Grada Osijeka, javno priznanje koje se dodjeljuje fizičkim i pravnim 
osobama za osobite uspjehe u razvoju društvenih odnosa i unapređenju djelatnosti gospodarskog i društvenog života Grada Osijeka.

Poticaj za dodjelu Zlatne plakete „Grb Grada Osijeka“ i Pečata Grada Osijeka mogu dati: 

- građanin 
- vijećnik Gradskog vijeća 
- Gradonačelnik
- poduzeća i druge pravne osobe 
- tijela lokalne samouprave 
- ustanove 
- udruge građana
	Poticaj mora sadržavati:

1. Podatke o podnositelju poticaja
	2. Vrstu odnosno naziv javnog priznanja za koje se kandidat predlaže
	3. Podatke o kandidatu za javno priznanje, i to: 

a) Poticaj za fizičku osobu treba sadržavati:
· životopis i iscrpno obrazloženje zasluga zbog kojih se predlaže za dodjelu javnog priznanja;
· odgovarajuću dokumentaciju (objavljen rad, analize, prikaze, kritike stručnog i drugog tiska, natjecateljski rezultati itd.).


b) Poticaj za pravnu osobu treba sadržavati:
· podatke o pravnoj osobi;
· podatke o njenom poslovanju odnosno djelovanju;
· izvorno obrazloženje uspjeha zbog kojih se predlaže za dodjelu  javnog  priznanja;
· odgovarajuću dokumentaciju (objavljeni rad, analize, prikazi, kritike stručnog i drugog tiska, natjecateljski rezultati itd.).

	Na zahtjev Odbora, podnositelj poticaja dužan je naknadno dostaviti dopunske podatke i dokumentaciju.	Dodatne informacije mogu se dobiti na adresu e-pošte mirela.filipovic@osijek.hr

Rok za podnošenje poticaja je zaključno s 29. listopada 2025. 

